Diari Oficial de la Generalitat Valenciana


Sumari del DOGV 4245, del 09-05-2002 (2002/4761)

Notificació a l'OP número 672 Sonex Levante Coop. V., de l'acord sobre el reintegrament total de l'ajuda a la retirada de cítrics, campanya 97/98.
--------------------------------------------------------------------------------------------------------------------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4761


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a l'OP número 672 Sonex Levante Coop. V., de l'acord sobre el reintegrament total de l'ajuda a la retirada de cítrics, campanya 97/98. [2002/X4761]
  
El director general de Producció Agrària de la Conselleria d'Agricultura, Pesca i Alimentació, d'acord amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifica mitjançant este escrit a l'OP núm. 672 Sonex Levante Cooperativa Valenciana, amb domicili al c/ Senda Mitjana, s/n, 12158 Nules:
  
1. Que amb escrit de data 15.02.2002, se li va remetre un acord d'inici d'expedient de reintegrament del director general de Producció Agrària (exp. núm. 17-0006/2002).
  
2. Que el contingut literal de l'acord d'inici d'expedient de reintegrament és:
  
Vistes les actuacions practicades en l'expedient de la OP núm. 672 Sonex Levante Coop. V., per la retirada de taronja i clementina línia 1501, campanya 97/98, s'han pogut constatar els fets següents:
  
Primer. L'OP núm. 672 Sonex Levante COOP. V., amb domicili social a la Senda Mitjana, s/n, de Nules (Castelló) i CIF núm. F-12456182, va ser reconeguda com a OP d'àmbit autonòmic mitjançant resolució del director general de Desenvolupament Rural i Producció Agrària de la CAPA el 15.12.97, per a la categoria V (cítrics).
  
Segon. Sobre la base dels reglaments (CE) 2200, del Consell, de 28 d'octubre de 1996, i 659/97, de la Comissió, i la resta de normativa comunitària i nacional que regula la indemnització comunitària de retirada (ICR) per la producció entregada de diversos productes, no posats a la venda, per una organització de productors.
  
L'OP Sonex Levante Coop. V., va efectuar retirades de mercat per als productes i períodes que s'assenyalen a continuació, i va percebre els imports que es detallen.
  
Campanya 1997/98 taronja / Línia FEOGA \_ B01.1501.013
  
Mesos Kg retirats Ingressos nets Import pagat PTA
  
gener 15.320 1.514 883.967
  
totals 15.320 1.699 975.484
  
Campanya 1997/98 clementina / Línia FEOGA \_ B01.1501.020
  
Mesos Kg retirats Ingressos nets Import pagat PTA
  
Gener 138.456 64.569 07.711.812
  
Febrer 580.476 54.896 50.442.456
  
Totals 1.796.597 263.465 62.226.313
  
Tercer. Les dates 19.06.98 i 08.10.98 es van realitzar en la OP núm. 672 esmentada les inspeccions preceptives i es van alçar les actes d'inspecció corresponents prèvies al pagament de l'ICR per a clementina i taronja respectivament per part dels Serveis Territorials de Castelló de la Conselleria d'Agricultura, Pesca i Alimentació. En les actes esmentades no consta cap irregularitat i, en conseqüència, es procedeix a pagar a la OP núm. 672, segons el desglossament de l'apartat segon, els imports sol·licitats.
  
Quart. No obstant el que s'indica en l'apartat tercer, l'informe definitiu, elaborat per la Intervenció General de la Generalitat Valenciana amb data 21.05.01, en el punt 6, Conclusions, assenyala que davant de la impossibilitat de realitzar les actuacions necessàries per a verificar la correcta obtenció i aplicació de l'ajuda, així com la veracitat de la documentació entregada pel beneficiari, hem de concloure insten la Conselleria d'Agricultura, Pesca i Alimentació, òrgan gestor de l'ajuda, perquè inicie el procediment de reintegrament de la totalitat de la subvenció:
  
Línia 1501: 61.918.872 PTA.
  
Cinqué. Tot això, sobre la base de l'article 8.2.b, que desenvolupa les funcions de la Intervenció General de l'Ordre d'11 setembre de 2001, de la Conselleria d'Economia, Hisenda i Ocupació, per la qual es desenvolupa el Decret 90/2001, de 22 de maig, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i les disposicions dels articles 47 i concordants del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny 1991, ha de procedir-se al reintegrament de les quantitats indegudament percebudes i al pagament dels interessos de demora corresponents des del moment del pagament de la subvenció o ajuda.
  
Per tot això
  
ACORDE
  
U
  
Iniciar l'expedient per al reintegrament total de l'ajuda a la retirada de cítrics pagada a la OP núm. 672 Sonex Levante Coop. V., en la campanya 97/98, que ascendeix a 154.378,33 euros (65.943.778 PTA) més els interessos de demora corresponents.
  
Dos
  
Es concedeix a l'interessat un termini de 15 dies perquè puga comparéixer en l'expedient, prendre'n audiència i vista, proposar proves i realitzar les al·legacions que trobe convenients. Una vegada conclòs este tràmit i vistes les actuacions practicades, es dictarà la resolució que corresponga.
  
Tres
  
Se li informa que, com a interessat, pot:
  
a) Si no presenta al·legacions en el termini que se li indica, continuarà la tramitació de l'expedient i es considerarà el present acord com a proposta de resolució, amb indicació en la notificació d'esta dels terminis d'ingrés d'acord amb el Decret 75/2001, de 2 d'abril, del Govern Valencià, pel que fa a crèdits de l'organisme pagador del FEOGA Garantia a la Comunitat Valenciana, i es deixa constància que una vegada vençut el termini de pagament voluntari sense que el deute s'haja satisfet s'exigirà per la via de constrenyiment sobre el patrimoni, d'acord amb les normes d'aplicació.
  
b) L'ingrés voluntari de les quantitats liquidades, atés que està conforme amb la liquidació continguda en el present acord d'iniciació, donarà lloc a la finalització del procediment administratiu iniciat.
  
En este cas haurà de procedir, en el termini de 15 dies hàbils, al reintegrament de la quantitat liquidada, mitjançant transferència, al compte corrent de la OP en la Caixa Rural de València, denominada ?Generalitat Valenciana'CAPA, FEOGA-Garantia, pagament ajudes?, codi de l'entitat 3082, codi de la sucursal 0008, número de compte 9963337641.
  
Els interessos de demora corresponents es liquidaran posteriorment quan se'n liquidarà el reintegrament, els quals interessos es meritaran des de la data del pagament indegut fins a la data del reintegrament.
  
c) En cas que convinga al seu dret la formulació d'al·legacions, les presentarà en el termini de 15 dies hàbils, comptadors des de l'endemà de la notificació del present acord d'iniciació, i podrà adjuntar-hi tots els documents que trobe pertinents per a la defensa del seu dret.
  
Contra el present acord d'iniciació no es pot interposar cap recurs per tractar-se d'un acte de tràmit i no trobar-se entre els supòsits previstos en l'article 107.2 de la Llei 30/92, de 26 de novembre, modificada per la Llei 4/99, de 13 de gener.